Wot lěta 1998 wjedźe Doreen Thumann wjesny wobchod w Dźěwinje
Dźěwin (AK/SN). Käthe Piontek słuša k najswěrnišim kupcam. Póndźelu a wutoru kupi sej wona chlěb a całty, srjedu zeleninu. „Dźensa, pjatk, wozmu macoški za kěrchow sobu“, powěda 80lětna. Wjesny wobchod za žiwidła, zakuski a darowanski serwis w swojej wsy nochce parować. Hižo 22 lět wona tu nutř a won chodźi, runje tak dołho kaž wobchod dźakowano Doreen Thumann wobsteji. „Njebychmy-li jón měli, bychmy daloko jězdźić dyrbjeli“, měni Anneliese Jakob. Steffen Schur praša so za nuznikowej papjeru. We wulkimaj kupnicomaj žanu dóstał njeje. Egoizm někotrych sobučłowjekow jeho mjerza. W Dźěwinskim wjesnym wobchodźe pak papjeru maja.
ces_Latn szl_Latn